
[bookmark: _Hlk147908245]Avaliku ürituse „Eesti meistrivõistlused cyclo-crossis“ loa taotluse rahuldamine

1. Asjaolud ja menetluse käik
Eesti Jalgratturite Liit esitas Narva Linnavalitsusele avaliku ürituse loa taotluse. Eesti Jalgratturite Liit kavandab läbi viia 20.10.2023 ja 21.10.2023 avaliku ürituse „Eesti meistrivõistlused cyclo-crossis“. Ürituse raames toimuvad jalgratturite spordivõistlused. Üritusel osalejate eeldatav arv on kuni 500 inimest. 

1. Õiguslikud alused
2.1. Kohaliku omavalitsuse korralduse seaduse § 30 lõige 1 punkti 2 kohaselt linnavalitsus lahendab ja korraldab kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.
2.2. Vastavalt Narva Linnavolikogu 21.05.2015 määruse nr 17 „Narva linnas avaliku ürituse korraldamise ja pidamise kord ” § 6 lõikele 1 ürituse loa andmise või sellest keeldumise otsustab linnavalitsus ning vastavalt § 2 lõikele 3 vormistatakse avaliku ürituse luba Narva Linnavalitsuse korraldusena, millega antakse avaliku ürituse korraldajale luba avaliku ürituse korraldamiseks ja läbiviimiseks.

3.    Otsus
3.1. Rahuldada Eesti Jalgratturite Liidu taotlus avaliku ürituse „Eesti meistrivõistlused cyclo-crossis“ läbiviimseks.
3.2. Avalik üritus toimub 20.10.2023 kell 14.00-19.00 ja 21.10.2023 kell 08.00- 18.00.
3.3. Ürituse läbiviimise kohaks on Joaorg, Narva.
3.4. Avaliku ürituse korraldajaks on Eesti Jalgratturite Liit, rg-kood 80057497, Tondi 84/3, Tallinn.
3.5. Avaliku ürituse läbiviimisel tuleb järgida Narva Linnavolikogu 21.05.2015.a määrusega nr 17 „Narva linnas avaliku ürituse korraldamise ja pidamise kord“ ja Narva Linnavolikogu 30.06.2022.a määrusega nr 18 „Narva linna heakorra eeskiri” kehtestatud nõudeid.

4.   Rakendussätted
4.1. Korraldus jõustub seaduses sätestatud korras.
4.2. Narva Linnavalitsuse Linnamajandusametil teha korraldus asjaosalistele teatavaks. 
4.3. Käesolevat korraldust on võimalik vaidlustada Tartu Halduskohtu Jõhvi kohtumajas 30 päeva jooksul haldusakti teatavakstegemisest arvates.

